Jill Biden

Jill Tracy Jacobs Biden (fædd Jacobs, áður Stevenson; fædd 3. júní 1951) er bandarískur kennari og fyrrverandi forsetafrú Bandaríkjanna, fædd í Hammonton í New Jersey í Bandaríkjunum. Hún var varaforsetafrú Bandaríkjanna frá 2009 til 2017. Hún er gift Joe Biden, 46. forseta Bandaríkjanna og 47. varaforseta Bandaríkjanna. 

Hún er með bakkalárgráðu og doktorsgráðu frá háskólanum í DelawareHale, Charlotte (March 19, 2007). "Determined to stay in school". The News Journal. Archived from the original(fee required) on September 1, 2008. Retrieved August 29,2008.. Þá lauk hún prófi í kennsluréttindum frá West Chester háskóla og lauk meistaraprófi í ensku frá Villanova háskóla. Hún kenndi ensku og ritlist við Tækniskólann í Delaware á árunum 1993 - 2008. Hún starfaði auk þess við kennslu inni á geðheilbrigðisstofnunum fyrir ungt fólk með geðrænan vanda.

Árið 2009 tók hún við stöðu prófessors í ensku við framhaldsskólann í Virginíu og er talin vera fyrsta varaforsetafrúin sem gegnir launuðu starfi á meðan maki hennar situr í embætti. Hún hefur beitt sér fyrir góðgerðarmálefnum af ýmsu tagi; er stofnandi Biden Breast Health - samtakanna sem starfa í þágu baráttunnar gegn brjóstakrabbameini. Hún er meðstofnandi Book Buddies - verkefnisins í þágu læsis meðal fátækra barna í Bandaríkjunum; meðstofnandi Biden-samtakanna, virk í starfi Delaware Boots on the Ground - samtakanna sem styðja við fjölskyldur bandarískra hermanna og er einnig meðstofnandi Joining forces, samtaka sem einnig starfa í þeim tilgangi, ásamt fyrrverandi forsetafrú Bandaríkjanna Michelle Obama.

Jill Biden hélt áfram kennarastörfum í forsetatíð eiginmanns síns. Hún er þar með fyrsta forsetafrú Bandaríkjanna sem starfar utan Hvíta hússins.

Tilvísanir

Flokkur:Fólk fætt árið 1951
Flokkur:Bandarískir kennarar
Flokkur:Forsetafrúr Bandaríkjanna
Flokkur:Makar varaforseta Bandaríkjanna